32001R1964
L 268/22
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1964/2001 НА КОМИСИЯТА
от 8 октомври 2001 година
за изменение на Регламент (ЕИО) № 2166/83 за установяване на лицензионен режим за определени рибарски дейности от зоната северно от Шотландия (област Shetland)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 3760/92 на Съвета от 20 декември 1992 г. за установяване на система на Общността за рибарството и аквакултурите (1), последно изменен с Регламент (ЕО) № 1181/98 (2) и по-специално член 7, параграф 2 от него,
като има предвид, че:
(1)
Регламент (ЕИО) № 2166/83 на Комисията от 29 юли 1983 г. за установяване на лицензионен режим за определени рибарски дейности, извършвани в зоната северно от Шотландия (област Shetland) (3), последно си изменен с Регламент (ЕО) № 2502/1999 (4), задава система за наблюдение и оповестяване на движението на риболовни кораби на Общността, действащи във въпросната зона, посредством една от радиостанциите, изброени в приложение I.
(2)
Радиостанциите в Германия и Франция са прекратили окончателно тяхната работа. Затова текстовете от съответното приложение, отнасящи се за тях, следва да бъдат заличени.
(3)
Регламент (ЕИО) № 2166/83 трябва да бъде изменен съответно.
(4)
Мерките, предвидени в настоящото решение, са в съответствие със становището на Управителния комитет по рибарство и аквакултури,
ПРИЕ НАСТОЯЩИЯ РЕГЛАМЕНТ:
Член 1
Следните редове в приложение I към Регламент (ЕИО) № 2166/83 се заличават:
„Boulogne
FFB
Brest
FFU
Saint-Nazaire
FFO
Bordeaux
FFC
Norddeich
DAF
DAK
DAH
DAL
DAI
DAM
DAJ
DAN“
Член 2
Настоящият регламент влиза в сила на седмия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 8 октомври 2001 година.